33 Luno’lu lo lwendo lwa bantu ba Isalela pobatambile mu ntanda ya Edipito+ mwendele bibumbo byabo,*+ bendejibwa na ba Mosesa ne Alone.+2 Mosesa wadi ulemba bifuko byobadi batamba’ko mu lwendo lwabo na musoñanya wa Yehova, kadi luno lo lwendo lwabo pobadi batamba papa kebadi papa:+3 Batamba ku Lamesese+ mu kweji mubajinji, mu difuku dya 15 dya kweji’wa.+ Enka mu difuku dyalondele Pashika,+ bene Isalela batamba na kikulupiji* ku meso a bene Edipito bonso.4 Mu kine kitatyi’kya, bene Edipito badi bajīka babo bana babedi baipailwe na Yehova mu bukata mwabo,+ mwanda Yehova wafikidije butyibi pa baleza babo.+5 Penepo bene Isalela batamba ku Lamesese bakatūla nkambi ku Sukote.+6 Ebiya batamba ku Sukote bakatūla nkambi ku Etāme,+ udi kufula kwa mu ntanda mutuputupu.7 Kupwa batamba ku Etāme bajokela dya ku Pihahilote, witadidile na Bāla-Zefona,+ bakatūla nkambi kumeso kwa Mikedole.+8 Kupwa papo batamba ku Pihahilote bapityila mu bukata bwa dijiba+ kebenda mu ntanda mutuputupu,+ baenda lwendo lwa mafuku asatu mu ntanda mutuputupu ya Etāme,+ bakatūla nkambi ku Mala.+9 Ebiya batamba ku Mala baiya ku Edime. Mu Edime mwadi masulo 12 a mema ne tunkindu 70, batūla nkambi mwine’mwa.+10 Kupwa batamba ku Edime bakatūla nkambi kubwipi na Dijiba Dityila.11 Kupwa papo batamba ku Dijiba Dityila bakatūla nkambi mu ntanda mutuputupu ya Shina.+12 Ebiya batamba mu ntanda mutuputupu ya Shina bakatūla nkambi ku Dofeka.13 Mwenda mafuku batamba ku Dofeka bakatūla nkambi ku Alusha.14 Kupwa batamba ku Alusha bakatūla nkambi ku Lefidimi,+ kwine kekwadipo mema a kutoma bantu.15 Kupwa papo batamba ku Lefidimi bakatūla nkambi mu ntanda mutuputupu ya Shinai.+16 Batamba mu ntanda mutuputupu ya Shinai bakatūla nkambi ku Kibilota-Tava.+17 Ebiya batamba ku Kibilota-Tava bakatūla nkambi ku Hazelota.+18 Kupwa papo batamba ku Hazelota bakatūla nkambi ku Letema.19 Kupwa batamba ku Letema bakatūla nkambi ku Dimone-Peleze.20 Ebiya batamba ku Dimone-Peleze bakatūla nkambi ku Dibena.21 Batamba ku Dibena bakatūla nkambi ku Disa.22 Kupwa batamba ku Disa bakatūla nkambi ku Kehelata.23 Ebiya batamba ku Kehelata bakatūla nkambi ku Lūlu lwa Shefele.24 Kupwa papo batamba ku Lūlu lwa Shefele bakatūla nkambi ku Halada.25 Ebiya batamba ku Halada bakatūla nkambi ku Makelote.26 Kupwa batamba+ ku Makelote bakatūla nkambi ku Tahate.27 Kupwa papo batamba ku Tahate bakatūla nkambi ku Tela.28 Ebiya batamba ku Tela bakatūla nkambi ku Miteka.29 Mwenda mafuku batamba ku Miteka bakatūla nkambi ku Hashemona.30 Kupwa batamba ku Hashemona bakatūla nkambi ku Moselote.31 Ebiya batamba ku Moselote bakatūla nkambi ku Bene-Yakane.+32 Kadi batamba ku Bene-Yakane bakatūla nkambi ku Hole-Hakidekade.33 Kupwa batamba ku Hole-Hakidekade bakatūla nkambi ku Yotebata.+34 Mwenda mafuku batamba ku Yotebata bakatūla nkambi ku Abelona.35 Ebiya batamba ku Abelona bakatūla nkambi ku Eziona-Kebele.+36 Kupwa papo batamba ku Eziona-Kebele bakatūla nkambi mu ntanda mutuputupu ya Zine,+ ko kunena’mba Kadesha.37 Mwenda mafuku batamba ku Kadesha bakatūla nkambi ku Lūlu lwa Hola,+ ku mukalo wa ntanda ya Edoma.38 Alone kitobo wakanda ku Lūlu lwa Hola mungya musoñanya wa Yehova, wafwila kwine’kwa mu mwaka wa 40 kupwa kwa bene Isalela kutamba mu ntanda ya Edipito, mu kweji wa butano, mu difuku dibajinji dya kweji’wa.+39 Alone wadi na myaka 123 paafwile mu Lūlu lwa Hola.40 Penepo mulopwe wa Alada,+ mwine Kenani wadi wikala mu Nengeba mu ntanda ya Kenani, waivwana’mba bene Isalela babo bāya.41 Papita mafuku, batamba ku Lūlu lwa Hola+ bakatūla nkambi ku Zalemona.42 Kupwa papo batamba ku Zalemona bakatūla nkambi ku Punone.43 Kupwa batamba ku Punone bakatūla nkambi ku Obota.+44 Ebiya batamba ku Obota bakatūla nkambi ku Iye-Abadime, ku mukalañano wa Moabu.+45 Mwenda mafuku batamba ku Iyime bakatūla nkambi ku Dibona-Ngade.+46 Kupwa papo batamba ku Dibona-Ngade bakatūla nkambi ku Alemona-Dibelataime.47 Ebiya batamba ku Alemona-Dibelataime bakatūla nkambi mu ngulu ya Abadimi+ kumeso kwa Nebo.+48 Ku mfulo batamba ku ngulu ya Abadimi bakatūla nkambi mu malungu a Moabu mudi zolē kubwipi na Yodano ku Yediko.+49 Baendelela kushikata ku Yodano, tamba ku Bete-Yeshimote kutūla ne ku Abele-Shityime,+ mu malungu a Moabu mudi zolē.50 Yehova wesamba na Mosesa mu malungu a Moabu mudi zolē kubwipi na Yodano ku Yediko amba:51 “Wisambe na bene Isalela wibalombole amba, ‘Pano kemwabuka Yodano mutwele mu ntanda ya Kenani.+52 Mufwaninwe kupanga bekadi bonso ba yoya ntanda ku meso enu ne konakanya mabwe+ abo onso masōnge ne bankishi babo ba byuma,*+ kadi mufwaninwe kutūta ne mitenta yabo yonso ikola.+53 Kadi mukakwata ntanda’ya ne kwikala monka, mwanda bine nkemupa’yo ke kintu kyenu.+54 Mufwaninwe kwabanya ntanda’ya na bubale+ bu kintu kyenu mu bisaka byenu byonso. Ku kibumbo kikatampe mukavudija bupyani bwakyo, kadi ku kibumbo kityetye nakyo mukatyepeja bupyani+ bwakyo. Bupyani bwa muntu ne muntu bukekala kokwa kuponena bubale bwandi. Mukapebwa ntanda yenu bu bupyani mwendele bisaka bya bashenu.+55 “‘Ino shi kemupangilepo bekadi ba ntanda’ya ku meso enu,+ nankyo boba bomukaleka bakekala pamo bwa bya kwimutunga mu meso enu ne bwa miba mu mpamvu yenu, kadi bakemutamba mu ntanda yenu momukashikata.+56 Kadi nkemulonga byobya byonadi nsaka kwibalonga abo.’”+
Kunshi kwa Dyani
^ Kishima pa kishima i, “mwendele bibumbo byabo bya bulwi.”
bem_Latn nya_Latn kin_Latn